Inspectorii ANAF au descins marți la Dragonul Roșu, complexul comercial cunoscut pentru nerespectarea fiscalității.

Aproximativ 50 de agenți ai Direcției Antifraudă au descins marți în complexul Dragonul Roșu. 80% dintre spațiile comerciale verificate prezentau nereguli din punct de vedere fiscal, așa încât inspectorii au închis și sigilat mai multe magazine din acest complex.

Ca de obicei, însă, până să ajungă inspectorii la toate magazinele, patronii au pus repede lacătul pe ușă, pentru a nu fi controlați.

Inspectorii ANAF au aplicat marti amenzi in valoare de 1,287 milioane lei, in urma unui control in centrul comercial Dragonul Rosu 3 in care au confiscat bunuri si bani in valoare totala de 255.447 lei, dintre care 200.000 lei in numerar si bunuri in valoare de 55.447 lei.

Potrivit unui comunicat al ANAF, "pentru 57 de standuri s-a dispus masura sigilarii in vederea pastrarii integritatii bunurilor, pana la finalizarea verificarilor".

"Actiunile Directiei Antifrauda Fiscala, din cadrul ANAF, vor continua si in perioada urmatoare", se mai arata in acest comunicat.

Miercuri, ANAF face controale de amploare la complexul comercial Doraly

Tot marți, 100 de poliţişti au acționat pentru destructurarea unei grupări infracționale internaționale specializate în evaziune fiscală şi spălare de bani în domeniul importului şi comercializării de îmbrăcăminte şi încălţăminte. Prejudiciul cauzat prin activitatea infracțională a fost estimat, până în prezent, la 3.000.000 de euro. Perchezițiile s-au desfășurat la mai multe standuri din Dragonul Roșu, dar și la domiciliile membrilor grupării.

La data de 7 aprilie a.c., polițiștii Direcţiei de Investigare a Criminalităţii Economice, cu sprijinul de specialitate al Direcției Operațiuni Speciale, efectuează o acțiune care vizează destructurarea unei reţele infracţionale internaţionale specializate în evaziune fiscală şi spălare de bani în domeniul importului şi comercializării de articole de îmbrăcăminte şi încălţăminte, informează un comunicat de presă remis B365.ro.

Sunt efectuate 9 percheziţii domiciliare pe raza Municipiului Bucureşti şi a judeţului Ilfov.

În cauză există suspiciunea rezonabilă că, în circuitul infracţional ar fi implicate 64 societăţi comerciale româneşti care ar fi emis facturi false în vederea ascunderii veniturilor provenite din vânzarea de marfă ce provenea din operaţiuni de import subevaluat.

Activităţile infracţionale s-au derulat în perioada 2013-2015, existând indicii că faptele ilicite ar fi fost săvârşite de mai multe societăţi comerciale cu obiect de activitate similar, grupul infracţional fiind coordonat de un cetătean chinez.

Cercetările au mai stabilit că, pentru săvârşirea faptelor ar fi fost folosite documente justificative false, emise de societăţi comerciale de tip fantomă sau a căror identitate a fost clonată şi care au fost puse la dispoziţie, contra cost.

Aceste date erau furnizate de un grup de persoane care facilita săvârşirea infracţiunilor de evaziune fiscală mai multor societăţi comerciale din marile complexuri comerciale en-gross din Bucureşti şi Ilfov.

Sumele de bani provenite din infracţiunile de evaziune fiscală ar fi fost ulterior transferate în China, prin intermediul unui alt cetăţean chinez, folosind un circuit de operaţiuni fictive.

Prejudiciul estimat a fi fost produs prin activitatea infracțională este de aproximativ 3.000.000 de euro.

Etichete: ANAF, control, Dragonul Roşu